CELEX: 32017R2056
Language: lt
Date: 2017-08-22 00:00:00
Title: 2017 m. rugpjūčio 22 d. Komisijos deleguotasis reglamentas (ES) 2017/2056, kuriuo iš dalies keičiamas Deleguotasis reglamentas (ES) Nr. 522/2014, kuriuo papildomos Europos Parlamento ir Tarybos reglamento (ES) Nr. 1301/2013 nuostatos, susijusios su išsamiomis taisyklėmis dėl Europos regioninės plėtros fondo lėšomis remiamų novatoriškų veiksmų tvarios miestų plėtros srityje atrankos ir valdymo principų

11.11.2017   
            
            
               LT
            
            
               Europos Sąjungos oficialusis leidinys
            
            
               L 294/26
            
         KOMISIJOS DELEGUOTASIS REGLAMENTAS (ES) 2017/2056
   2017 m. rugpjūčio 22 d.
   kuriuo iš dalies keičiamas Deleguotasis reglamentas (ES) Nr. 522/2014, kuriuo papildomos Europos Parlamento ir Tarybos reglamento (ES) Nr. 1301/2013 nuostatos, susijusios su išsamiomis taisyklėmis dėl Europos regioninės plėtros fondo lėšomis remiamų novatoriškų veiksmų tvarios miestų plėtros srityje atrankos ir valdymo principų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1301/2013 dėl Europos regioninės plėtros fondo ir dėl konkrečių su investicijų į ekonomikos augimą ir darbo vietų kūrimą tikslu susijusių nuostatų, kuriuo panaikinamas Reglamentas (EB) Nr. 1080/2006 (1), ypač į jo 8 straipsnio 3 dalį,
   kadangi:
   
               (1)
            
            
               Komisijos deleguotajame reglamente (ES) Nr. 522/2014 (2) nustatyta, kad miestų srities novatoriški veiksmai turi būti įgyvendinti per ne ilgesnį kaip trejų metų laikotarpį. Vis dėlto tam, kad miestų valdžios institucijos galėtų visapusiškai išbandyti visus siūlomų novatoriškų sprendimų aspektus, surinkti rezultatų duomenis ir užtikrinti, kad sprendimai būtų perduoti kitoms Sąjungos miestų valdžios institucijoms, gali reikėti daugiau laiko;
            
         
               (2)
            
            
               siekiant suteikti pakankamai laiko iki galo įgyvendinti sudėtingus novatoriškus sprendimus, kad atsiskleistų visa novatoriškų veiksmų pridėtinė vertė, Deleguotajame reglamente (ES) Nr. 522/2014 nustatytą laikotarpį reikėtų pratęsti vienais metais;
            
         
               (3)
            
            
               todėl Deleguotasis reglamentas (ES) Nr. 522/2014 turėtų būti atitinkamai iš dalies pakeistas;
            
         
               (4)
            
            
               siekiant užtikrinti, kad Deleguotojo reglamento (ES) Nr. 522/2014 pakeitimas būtų taikomas skelbiant kitą kvietimą teikti pasiūlymus, kuris yra planuojamas 2017 m. gruodžio mėn., šis reglamentas turėtų įsigalioti kitą dieną po jo paskelbimo,
            
         PRIĖMĖ ŠĮ REGLAMENTĄ:
   1 straipsnis
   Deleguotojo reglamento (ES) Nr. 522/2014 2 straipsnio 6 dalis pakeičiama taip:
   
      „6.   Kiekvienas novatoriškas veiksmas įgyvendinamas per ne ilgesnį kaip ketverių metų laikotarpį.“
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 22 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 289.
   
   
      (2)  2014 m. kovo 11 d. Komisijos deleguotasis reglamentas (ES) Nr. 522/2014, kuriuo papildomos Europos Parlamento ir Tarybos reglamento (ES) Nr. 1301/2013 nuostatos, susijusios su išsamiomis taisyklėmis dėl Europos regioninės plėtros fondo lėšomis remiamų novatoriškų veiksmų tvarios miestų plėtros srityje atrankos ir valdymo principų (OL L 148, 2014 5 20, p. 1).